**MUNICIPIUL SATU MARE**

**Aparatul de Specialitate a Primarului**

**Serviciul Patrimoniu, Concesionări, Închirieri**

**Nr. 37844/25.06.2024**

În temeiul prevederilor art. 136 alin. (8) lit. b) din OUG nr. 57/2019 privind Codul administrativ cu modificările și completările ulterioare, Serviciul Patrimoniu Concesionări Închirieri formulează următorul:

**RAPORT DE SPECIALITATE**

la proiectul de hotărâre privind aprobarea ieșirii din indiviziune cu privire la imobilul teren înscris în CF nr. 155847 Satu Mare

Prin adresa înregistrată la Primăria Municipiului Satu Mare sub nr. 74965/22.12.2023, doamna Poștaș Domnița solicită acordul Municipiului Satu Mare, în calitate de coproprietar al imobilului situat în Satu Mare, str. Horea nr. 10 în vederea ieșirii din indiviziune.

În susținerea cererii petenta a depus o documentație cadastrală denumită ” Plan de amplasament și delimitare a imobilului pentru dezmembrare cu flux întrerupt” vizată de OCPI Satu Mare sub nr. 49286/09.06.2023 conform căreia s-a identificat un lot cu o suprafață de 45 mp cu nr. cadastral nou atribuit 189294 și declarații autentice prin care coproprietarii terenului își dau acordul pentru ieșirea din indiviziune.

Conform extrasului de carte funciară nr. 155847 Satu Mare cu nr. topografic 34/1, Municipiul Satu Mare deține o cotă de 384/799 mp, doamna Poștaș Domnița împreuna cu soțul, Poștaș Vasile, dețin o cotă de 102/799 părți iar diferența de teren este deținută în cote părți de ceilalți proprietari ai apartamentelor din imobilul construcție.

Sistarea stării de indiviziune este reglementată de prevederile art. 676 alin. (1) din Codul Civil care prevede fatul că *”**Partajul bunurilor comune se va face în natură, proporțional cu cota-parte a fiecărui coproprietar.”*

Având în vedere cele de mai sus precum și prevederile art. 1143, alin. (1) din Codul civil, considerăm că proiectul de hotărâre este necesar, oportun și legal fapt pentru care se înaintează Consiliului local al municipiului Satu Mare, cu propunere de aprobare.

Șef serviciu Consilier

Faur Mihaela Văscan Adrian Viorel

Faur Mihaela/ 2 ex.